open-index/open-wikipedia-markdown huggingface dataset:
Enfant terrible (uitdrukking)

***Enfant terrible*** is 'n uitdrukking van Franse oorsprong wat letterlik vertaal "verskriklike kind" beteken, en in die letterlike betekenis as aanduiding geld vir 'n kind wat sy ouers in verleentheid bring deur ontydig geplaaste opmerkings of ongepaste handelinge.

In Afrikaans word die uitdrukking veral gebruik as aanduiding vir 'n persoon wat deur sy onverantwoordelike opmerkings of wanaangepaste gedrag die belange van ander in gevaar bring. Die uitdrukking word ook, soms in ironiese sin, gebruik om 'n aweregse, onkonvensionele of andersdenkende persoon binne 'n bepaalde groep aan te dui. Daar word dan byvoorbeeld soos volg opgemerk: "André P. Brink was die *enfant terrible* van die Afrikaanse letterkunde"

## Notas
Adirondackstoel

duimnael|Adirondackstoel
alt=|duimnael|260x260px|Moderne Adirondackstoel, Tofino Kanada
Die **Adirondackstoel** is 'n Amerikaanse buitelewe-gemakstoel met breë armleunings, 'n lang skuins rugleuning en 'n sitplek wat hoër aan die voorkant is as by die aansluiting by die rugleuning. Dit is vernoem na die Adirondack-gebergte in die noordooste van New York, Amerika. Die oorspronklike ontwerp het uit 'n klein aantal plat houtplanke bestaan; die agterste gedeelte van die sitplek, wat skuins na onder hel, is tegelykertyd ook die agterste pote van die stoel. Die stoel is gewild as gevolg van die basiese, rustieke ontwerp en gemak.  

Die Westport-plankstoel, vernoem na Westport, New York, in die Adirondack-gebergte, waar dit in 1903 deur Thomas Lee vir sy somerhuis ontwerp is, was die voorloper van die Adirondackstoel. Die Westportstoel was 'n baie eenvoudige ontwerp, en het uit net elf stukke hout bestaan.  

Die Adirondackstoel word gekenmerk deur die hellende rugleuning en diep skuins sitplek. Hierdie ontwerp was reeds in die bergagtige Adirondacks bekend, en dit was moontlik om, wanneer die stoel teen 'n steil heuwel gestaan het, dit in 'n regop sitposisie te stel. Bunnell het vir die daaropvolgende twintig jaar of langer, "Westport-stoele" van 'n inheemse hout gemaak.  Lee het nie omgegee dat Bunnell wins uit sy ontwerp gemaak het nie, omdat Lee reeds finansieel welvarend was en geen belangstelling in stoelvervaardiging gehad het nie. 

Adirondackstoele is oor die algemeen redelik duur omdat dit van duur, skaars houtsoorte soos kiaat, seder, bloekom en ander spesiale houtsoorte gemaak word. Hierdie houtsoorte is sterk en bestand teen die son en reën; dit verweer nie maklik nie. Dit is ook bestand teen roes, muf en insekskade. Goedkoop variasies van dennehout is beskikbaar, maar dit is gewoonlik nie bestand teen langdurige blootstelling aan die elemente van die natuur nie.  

Moderne weergawes van die stoele kan egter ook van ander materiale, byvoorbeeld 100% herwinde plastiek en vlekvrye staal gemaak word. As sulks is dit ook in 'n groot verskeidenheid kleure, sowel as variasies van die basiese ontwerp, beskikbaar.  

## Verwysings
AECOM

[duimnael|links|220px|Projekbestuur in die konstruksiebedryf is een van AECOM se besigheidsvelde. Die Lakhta-sentrum in [Sint Petersburg, tans die hoogste wolkekrabber in die Russiese Federasie, is een van die onderneming se prestigeprojekte op die Russiese mark]]
[duimnael|220px|links|Die kragvoorsiening- en verwarmingstelsel vir die [Noord-Ierland|Noord-Ierse hoofstad Belfast se *Titanic Belfast*-museum is deur AECOM ontwerp en beplan]]
[duimnael|links|220px|Die Moses Mabhida-stadion in [Durban, Suid-Afrika is deur AECOM ontwerp en tydens die FIFA Sokker-Wêreldbekertoernooi in 2010 bedryf]]
[duimnael|links|220px|Die Antarktiese navorsingstasie Halley VI, wat deur *British Antarctic Survey* bedryf word, is deur AECOM in samewerking met BAS, Hugh Broughton Architects en die kontrakteur Galliford Try ontwerp en deur 'n Suid-Afrikaanse konsortium in [Kaapstad gebou. Dit is die eerste beweeglike wetenskaplike stasie ter wêreld wat op 'n soort gesofistikeerde hidrouliese ski-stutte verskuif kan word. Belangrike navorsing oor die aarde se atmosfeer en die Antarktiese osoongat word hier gedoen]]
**AECOM** [eɪ.iːˈkɒm] (vroeër bekend as ***AECOM Technology Corporation*** – die naam is 'n akroniem vir AECOM se vyf hoofsaaklike besigheidsvelde ***A**rchitecture, **E**ngineering, **C**onsulting, **O**perations and **M**aintenance*) is 'n multinasionale Amerikaanse ingenieursonderneming wat sy hoofkwartier in Los Angeles het. Die maatskappy, wat in 1990 gestig is, het ongeveer 87&nbsp;000 medewerkers wêreldwyd in diens en het in 2019 die 157ste plek op die Fortune 500-ranglys van Amerikaanse ondernemings met die grootste bedryfsinkomste beklee.

## Verwysings 
## Eksterne skakels 
; Projekte in die Russiese Federasie
----
* *АИКОМ Россия*
* *Oorsig oor projekte in die RF*
Lombok

**Lombok** (Indonesies: *Pulau Lombok*) is die tweede westelikste en kleinste van die Klein-Soenda-eilande (na Timor, Soembawa, Flores, Soemba en Bali) en is in die suide van die eilandnasie Indonesië geleë. Die eiland word begrens deur die Balisee in die noorde en die oop Indiese Oseaan in die suide. Lombok is veral as 'n toeristebestemming bekend.

[duimnael|links|[Nasa-Satellietbeeld van Lombok]]
duimnael|links|Die vulkaan Rinjani soos vanaf die suidkus van Gili Air gesien
Lombok het in kulturele, geografiese en demografiese opsig baie in gemeen met sy westelike buureiland Bali, meer as met die groter eiland Java in die weste, alhoewel Lombok effens kleiner, minder vir toerisme ontwikkel en die bevolking minder welvarend is. Lombok is eeue lank deur die Balinese Ryk oorheers. In 1894 is Lombok deur Nederland verower en by Nederlands-Indië ingelyf. Op Lombok word naas Sasak veral Balinees gepraat.

Lombok is oos van Bali en wes van Soembawa geleë. In die noorde, oorkant die Balisee, lê Borneo, en verder noordoos Soelawesi. Lombok het in 2014 'n bevolking van 3&nbsp;311&nbsp;044 gehad en beslaan 'n oppervlakte van 4&nbsp;514,11&nbsp;km².

Lombok se geologie word gekenmerk deur baie aktiewe vulkane wat dié eiland van wes na oos gevorm het. Lombok se vulkane behoort tot die Ring van Vuur wat die Stille Oseaan van Nieu-Seeland tot Chili omsirkel.

## Eksterne skakels 
*  
*
Lugversorging

duimnael|Lugversorgingseenhede buite 'n gebou
regs|duimnael|'n Lugversorgingseenheid aan 'n muur gemonteer
**Lugversorging** (dikwels na verwys as **A/C** of **air con**) is die proses om hitte en vog uit die binnekant van 'n bewoonde ruimte te verwyder om die gemak van die inwoners te verbeter. Lugversorging kan in beide plaaslike en kommersiële omgewings gebruik word. Hierdie proses word die meeste gebruik om 'n gemakliker binne-omgewing te skep, tipies vir mense en diere; lugversorging word egter ook gebruik om kamers wat gevul is met hitteproduserende elektroniese toestelle, soos rekenaarbedieners en kragversterkers, af te koel en te bevogtig, en om delikate produkte, soos kunswerke, te bewaar. 

Lugversorgers gebruik gewoonlik 'n waaier om die gekondisioneerde lug na 'n afgeslote ruimte soos 'n gebou of 'n motor te versprei om termiese gemak en binnenshuise luggehalte te verbeter. Elektriese eenhede gebaseer op koelmiddels wissel van klein eenhede wat selfs draagbaar kan wees, en 'n klein slaapkamer afkoel tot massiewe eenhede wat op die dak van kantoortorings geïnstalleer is wat 'n hele gebou kan afkoel. Die verkoeling word gewoonlik deur 'n koelsiklus bewerkstellig, maar soms word verdamping of vrye verkoeling gebruik. Lugversorgingstelsels kan ook gebruikmaak van droogmiddels (chemikalieë wat vog uit die lug verwyder). Sommige lugreëlingstelsels verwerp of stoor hitte in ondergrondse pype. 
[duimnael|'n Eenvoudige gestileerde diagram van die verkoelingsiklus: 1) [Hitteruiler|kondenserende spoel, 2) uitsettingsklep, 3) verdamperspoel, 4) kompressor ]]
In tradisionele lugversorgingstelsels word verkoeling bewerkstellig met behulp van die damp-kompressiesiklus, wat die gedwonge sirkulasie en fase-verandering van 'n koelmiddel tussen gas en vloeistof gebruik om hitte oor te dra. 

Die dampkompressiesiklus kan binne 'n eenheid of verpakte toerusting voorkom; of binne 'n verkoeler wat gekoppel is aan terminale verkoeltoerusting op sy verdamperkant en hitte-uitruiltoerusting aan sy kondenseerkant.

## Verwysings
Sewerni-eiland

**Sewerni-eiland** (Russies: Се́верный о́стров, letterlik: "Noordeiland"), die wêreld se 30ste grootste eiland en die tweede grootste eiland van Rusland na Sachalin, beslaan 'n oppervlakte van 48&nbsp;904&nbsp;km². Dit is die vierde grootste eiland van Europa na Groot-Brittanje, Ysland en Ierland. Die eiland is in die noorde van Rusland in die Arktiese Oseaan geleë en behoort administratief tot die Archangelsk-oblast van die Noordwestelike Federale Distrik. Sewerni-eiland grens in die weste aan die Barentssee en in die ooste aan die Karasee. Sewerni-eiland is die noordelike van Nowaja Zemlja se twee eilande en net suid is Joezjni-eiland, die "Suideiland", geleë. Hulle word geskei deur 'n smal seestraat van 2–3&nbsp;km wat Matotsjkin Sjar genoem word. Verder noord is die eilandgroep Franz Josef-land geleë. Die eiland is onbewoon en amper die hele jaar met ys bedek. Die noordoostelike punt van Sewerni-eiland, *Flissingskij Mis* (Vlissingse Kaap), is die oostelikste punt van Europa.

duimnael|links|Ligging van Sewerni-eiland
As gevolg van sy noordelike ligging is Sewerni-eiland grootliks met ys bedek. Met 'n oppvervlakte van sowat 19&nbsp;800&nbsp;km² is dit na Antarktika en Groenland die grootste met ys bedekte gebied. Daarbenewens beslaan kleiner gletsers 'n gebied van 3&nbsp;900&nbsp;km². Die ys is tot 400&nbsp;m dik; die meeste gletsers eindig in die see uit en vorm ysberge.

Sewerni-eiland is voorheen deur Nenetse bevolk, maar voor die Sowjetse kerntoetse is die hele bevolking ontruim.
Joezjni-eiland

**Joezjni-eiland** (Russies: Южный остров, letterlik: "Suideiland"), die wêreld se 41ste grootste eiland en die derde grootste eiland van Rusland na Sachalin en Sewerni-eiland, beslaan 'n oppervlakte van 33&nbsp;275&nbsp;km². Dit is die sesde grootste eiland van Europa na Groot-Brittanje, Ysland, Ierland, Spitsbergen en Sewerni-eiland. Die eiland is in die noorde van Rusland in die Arktiese Oseaan geleë en behoort administratief tot die Archangelsk-oblast van die Noordwestelike Federale Distrik. Joezjni-eiland grens in die weste aan die Barentssee, in die suidweste aan die Petsjorasee en in die ooste aan die Karasee. Joezjni-eiland is die suidelike van Nowaja Zemlja se twee eilande en net noord is Sewerni-eiland, die "Noordeiland", geleë. Hulle word geskei deur 'n smal seestraat van 2–3&nbsp;km wat Matotsjkin Sjar genoem word. Verder suid sluit die Russiese vasteland aan. Die eiland is onbewoon en die landskap is veral deur toendra gekenmerk.

duimnael|links|Ligging van Joezjni-eiland
Joezjni-eiland is voorheen deur Nenetse bevolk, maar voor die Sowjetse kerntoetse is die hele bevolking ontruim.
Kotelni-eiland

**Kotelni-eiland** (Russies: Остров Котельный; Jakoeties: Олгуйдаах Aрыы, *Olguydaax Arııta*), die wêreld se 47ste grootste eiland en die vierde grootste eiland van Rusland na Sachalin, Sewerni-eiland en Joezjni-eiland, beslaan 'n oppervlakte van 23&nbsp;165&nbsp;km². Die eiland is in die noorde van Rusland in die Arktiese Oseaan geleë en behoort administratief tot die Republiek Sacha (Jakoetië) van die Verre Oosterse Federale Distrik. Kotelni-eiland grens in die weste aan die Laptefsee en in die ooste aan die Oos-Siberiese See. Kotelni-eiland behoort tot die Anzjoe-eilande, 'n subgroep van die Nieu-Siberiese Eilande en is die grootste eiland van dié eilandgroep.

duimnael|links|Ligging van Kotelni-eiland binne die Nieu-Siberiese Eilande
Van die totale oppervlakte beslaan die eintlike Kotelni-eiland 11&nbsp;665&nbsp;km² en die naburige Faddejefski-eiland 5&nbsp;300&nbsp;km². Albei lande het na jaarduisende se sandvoeding saamgegroei, waardeur 'n landbrug van sowat 6&nbsp;200&nbsp;km² ontstaan het – Boengeland (Земля Бунге) genoem. Boengeland, wat 'n maksimumhoogte van net 8&nbsp;m bereik, word soms oorstroom, waardeur die hoofeiland en Faddejefski van mekaar geskei word. Boengeland is na die Duits-Balties-Russiese botanikus, ontdekkingsreisiger en geneeskundige van Sweedse afkoms, Alexander von Bunge, genoem.

## Eksterne skakels
Nikolaevsk, Alaska

**Nikolaevsk** (Russies: Никола́евск, [nʲɪkɐˈɫa(j)ɪfsk]) is 'n nedersetting op die Amerikaanse deelstaat Alaska se Kenai-skiereiland wat in 1968 deur 'n gemeenskap Russiessprekende Ougelowiges, bestaande uit vier families, as die eindpunt van 'n lang odyssee deur Siberië, die Volksrepubliek China, Brasilië en die deelstaat Oregon gestig is nadat hulle hier grond aangekoop het. Baie inwoners het hulle as kommersiële vissers bekwaam en hul eie bote gebou, terwyl ander besighede op die skiereiland of elders in Alaska gevestig het.

Die bevolking is volgens die sensus van 2010 op 318 beraam. Russies as huistaal word net soos die tradisionele leefstyl deur die proses van verengelsing en aanpassing by die Amerikaanse hoofstroomkultuur bedreig wat veral by die jonger generasie waargeneem word.

## Verwysings 
## Eksterne skakels 
; Agtergrondinligting
----
*  ''weirdrussia.com: Alaska's Old Believers*
*  *VOA Voice of America, 23 Augustus 2017: Russian Culture Still Alive in Rural Alaska*
; Media
----
*  *VOA News/YouTube, 4 Augustus 2017: Offshoot of Russian Orthodox Church Thrives in Alaska''
Klaserie-wildreservaat

Die **Klaserie-wildreservaat** is aangrensend aan die Krugerwildtuin en die Timbavati-wildreservaat in die Mpumalangaprovinsie van Suid-Afrika. Dit het 'n oppervlakte van ongeveer 60&nbsp;000 ha en die Klaserierivier vloei deur die park. 

## Wildlewe 
Wildspesies in die natuurreservaat sluit leeus, olifante, witrenosters, luiperds, jagluiperds, wildehonde, gevlekte hiënas, buffels en baie boksoorte in. 

## Sien ook 
* Beskermde gebied
Hollandse medisyne

**Hollandse medisyne** is tradisionele geneesmiddels wat al vir meer as 200 jaar in Suid-Afrika gebruik word.

## Kissie
Elke huishouding in die tyd van die trekboerpionier en die Voortrekkers het  oor ‘n medisynekissie beskik. Dit was gewoonlik verdeel in vakkies vir flessies en plekke vir pleisters, salwe en ‘n handleiding wat die simptome van die kwale wat die meeste voorgekom het, aangedui het en aanbeveel het watter geneesmiddels en die dosis daarvan wat aangewend moes word.

## Geneesmiddels
Tipiese voorbeelde van die Hollandse medisyne in ‘n huisapteek van daardie tyd was:
*hoffmannsdruppels teen senuwees en kopseer
*bloedstillende druppels
*staaldruppels (dr. Stahl se versterkende drupppels)
*Haarlemmerolie (ook bekend as haarlemensis en harmansdrup) is gebruik teen alle kwale
*Kajapoetolie teen pyn in die ledemate
*kasterolie en rabarberpoeier as purgeermiddels
*soetolie teen ‘n loopmaag
*kanferolie, doepa-olie, teerolie
*pampoensalf, krampdruppels
*witkinapoeier, ‘n middel teen malaria
*groenamara, ‘n bitter medisyne om maagkwale te besweer
*Turlingtonbalsem vir nier- en galstene en borsklagtes
*Monniksbalsem ("Friar’s balsam’") en ruitersalf teen  huidsiektes
*boegoe-essens vir nierkwale en rumatiek
*aluin om bloeding te stop
*jamaika-gemmer vir die maag
*duiwelsdrek, Balsem Kopiva, wonderessens, koorswortel, braakwortel, pynstiller, koljandersaad, oogwater
*Teen die middel van die 19de eeu het ‘’Croft’s Tincture of Life’’ beskikbaar gekom. Dit was glo doeltrefffend teen perde-, vee- en hondesiektes en selfs slangbyt.

## Geskiedenis
Hierdie Hollandse medisyne in die volksgeneeskunde van die Afrikaner is ‘n voortsetting van die middels en resepte van dr. Carl August van Madai (1739-1816), die dokter by die weeshuis in Halle, Duitsland. Die Von Madai-familie het beroemd geword deur die medisyne wat hulle oor die wêreld heen ten bate van die weeshuis verkoop het. Reeds laat in die 18de eeu is die geneesmiddels in die Kaapkolonie bekend. Later het Kaapstad se aptekers, en veral dr. C.F. Juritz van die Engel-apteek in Loopstraat, self die medisyne begin vervaardig om die noodhulpkassies op   en aan te vul. Ten spyte van die vooruitgang in die mediese wetenskap is sekere van die Hollandese medisyne tans nog in die winkels te koop.

## Naam
Waarskynlik is na die inhoud van die medisyne-kassie aanvanklik verwys as *Halliese medisyne* omdat die Von Madai’s in Halle gewoon het. Dit het in die volksmond van die Kaapkolonie se   gebruikers  Hollandse medisyne geword.

## Bibliografie
*Green, Lawrence G.: In the land of afternoon. Kaapstad: Howard B. Timmins, 1950.
*Green, Lawrence G.: Tavern of the Seas. Kaapstad: Howard B. Timmins, ongedateerd
*Pienaar, P. de V. (red.): Kultuurgeskiedenis van die Afrikaner. Kaapstad: Nasionale Boekhandel, 1966.
*Standard Encyclopaedia of Southern Africa, deel 7. Kaapstad: Nasou, 1972. ISBN 0-625-323-3
Thornybush-wildreservaat

**Thornybush-wildreservaat** is 'n privaat wildreservaat, naby Hoedspruit, in die Limpopoprovinsie van Suid-Afrika. Dit grens aan die Kapama-wildreservaat en is naby die Timbavati-wildreservaat en die Krugerwildtuin geleë. Die oppervlakte van die reservaat is ongeveer 14 000 ha en bestaan hoofsaaklik uit oop savanne. 

Soos met baie private reservate in Suid-Afrika, word Thornybush as 'n ekotoerismebestemming bestuur, dus word die reservaat gefinansier deur middel van 'n aantal privaat kommersiële boskampe wat in die reservaat geleë is. Hulle is betrokke by verskillende soorte projekte, soos om die plaaslike gemeenskap te ondersteun deur bydraes tot omliggende skole en volhoubare boerdery. 

## Natuurlewe 
Thornybush-wildreservaat deel 'n nie-omheinde grens met die Krugerwildtuin, wat beteken dat diere vrylik tussen die reservaat en die park kan beweeg. 

Onder die wildsoorte tel: 

* 147 soogdiere, waaronder die Groot vyf, kameelperde, wildehonde, jagluiperds en vele meer.
* 114 reptiele, soos die reusepantserakkedis en die swartmamba .
* 507 voëls, soos die bekende gewone troupant. 
* 49 visse. 
* 34 amfibieë.

AHI Treasures of Southern Africa 3-07 1643 N (688285398).jpg
AHI Treasures of Southern Africa 3-07 1733 N (687449699).jpg
AHI Treasures of Southern Africa 3-07 1461 N (687691908).jpg
AHI Treasures of Southern Africa 3-07 1669 N (688293272).jpg
AHI Treasures of Southern Africa 3-07 1510 N (687353431).jpg

## Akkommodasie 
Daar is in totaal 12 verskillende verblyfplekke in Thornybush-wildreservaat

**Premium versameling:** 

* Saseka tentkamp: 9 tente met slaapplek vir 20 mense 
* Simbambili Game Lodge: 8 suites met slaapplek vir 16 mense 
* The River Lodge: 6 suites met slaapplek vir 12 mense 
* The Game Lodge: 18 suites met 'n kapasiteit van 40 mense 
* Shumbalala Game Lodge: 5 suites met slaapplek vir 10 mense 

**Klassieke versameling:** 

* Waterside Lodge: 20 suites met slaapplek vir 40 mense 
* N'kaya Lodge: 4 suites met slaapplek vir 8 mense 
* Waterbuck Lodge: 4 suites met slaapplek vir 8 mense 
* Serondella Lodge: 3 suites en 'n gesinsuite met slaapplek vir 8 mense 
* Monwana Lodge: 2 gesinsuites, 1 koninggrootte-suite en 1 wittebroodsuite 
* Jackalberry Lodge: 8 suites met slaapplek vir 16 mense 
* Chapungu Tented Bush Camp: 8 tente met 'n kapasiteit van 16 mense

## Sien ook 
* Beskermde gebiede van Suid-Afrika 

## Verwysings
Nordaustlandet

**Nordaustlandet** (Noors vir: "Noordoosland") is die tweede grootste eiland van die Noorse eilandgroep Svalbard na Spitsbergen met 'n oppervlakte van 14&nbsp;443&nbsp;km². Dit is ook die tweede grootste eiland van Noorweë en die wêreld se 57ste grootste eiland. Daarbenewens is dit die negende grootste eiland van Europa na Groot-Brittanje, Ysland, Ierland, Sewerni-eiland, Spitsbergen, Joezjni-eiland, Sisilië en Sardinië.

duimnael|links|Kaart van Nordaustlandet
duimnael|links|Landskap op Nordaustlandet
Nordaustlandet vorm die noordoostelike deel van Svalbard en grens aan die Arktiese Oseaan in die noorde en die Barentssee in die ooste. Verder oos is die Russiese eilandgroep Franz Josef-land geleë.

Op Nordaustlandet is met Austfonna die grootste gletser van Europa geleë; dit beslaan 'n oppervlakte van 8&nbsp;450&nbsp;km². Dit is na Antarktika, Groenland en Sewerni-eiland die vierde grootste met ys bedekte gebied wêreldwyd. Vestfonna is met 2&nbsp;450&nbsp;km² die tweede grootste gletser van Nordaustlandet. Die gletsers word deur aardverwarming bedreig.

Nordaustlandet word in vyf streke of landskappe onderverdeel:
* Gustav-V-land (noordweste)
* Prins-Oscars-land (noorde)
* Orvin-land (noordooste)
* Harald-V-land (ooste)
* Gustav-Adolf-land (suide)

## Eksterne skakels
4Q120

Die manuskrip **4Q120** (pap4QLXXLevb; VH 46; Rahlfs 802; LDAB 3452) is 'n manuskrip van die Septuagint (LXX) uit die Bybelse Levitikus-boek wat by Qumran gevind is. Die Rahlfs-nr. is 802. Palaoegrafies dateer dit uit die eerste eeu v.C. Die manuskrip word tans in die Rockefeller-museum in Jerusalem gehuisves.

## ΙΑΩ 
Die belangrikste belangstelling van die teks lê in die gebruik van Ιαω om die tetragrammaton te vertaal in Levitikus 3:12 (fragment 6) en 4:27 (fragment 20).

Teks volgens A. R. Meyer:

Lev 4:27 

[αφεθησεται ]αυτωι εαν[ δε ψυχη μια] 
[αμαρτ]η[ι α]κουσιως εκ[ του λαου της] 
[γης ]εν τωι ποιησαι μιαν απ[ο πασων] 
των εντολων ιαω ου πο[ιηθησε] 

Lev 3:12–13

[τωι ιαω] 12 εαν δ[ε απο των αιγων] 
[το δωρ]ον αυτο[υ και προσαξει εν] 
[αντι ι]αω 13 και ε[πιθησει τας χει] 

## Verwysings
Mercedes-Benz W111

Die **Mercedes-Benz W111** is 'n onderstelkode wat aan 'n reeks Mercedes-Benz S-klas-voertuie gegee is wat tussen 1959 en 1971 vervaardig is, waaronder vierdeur-sedans (1959-1968) en tweedeur-koepees en cabriolets (1961 tot 1971). Hul bakwerke het kenmerkende stertvinne in die Amerikaanse styl gehad, wat aan die modelle hul *Heckflosse-* bynaam gegee het - Duits vir "vinstert".

## Agtergrond 
Die W111, wat met 'n 2,2-liter-inlynsessilinder-enjin vrygestel is, het in 1961 'n paar variëteitslyne opgelewer: dit is in 1961 Inlynviersilinder-aangedrewe voertuie wat die W111-onderstel en bakwerke deel, met die naam **W110**; en die **W112**, 'n topluukse sedan op die W111-onderstel gebou, maar met eksklusiewe funksies, uitgebreide afwerking, en die Mercedes-Benz 300D *Adenauer* se brandstofingespuite 3-liter M189 sessilinderenjin – op daardie tydstip die maatskappy se grootste enjin.

## Produksie 
Die reeksproduksie van die vierdeur-sedan het in Augustus 1959 begin, en sy debuut by die Frankfurtse Motortentoonstelling gemaak. Aanvanklik het die reeks bestaan uit die 220b, 220Sb en 220SEb. Dit het onderskeidelik die (W105) 219, die (W180) 220S en die (W128) 220SE Ponton sedans vervang. Die 220b was 'n intreevlakweergawe met min chroomversiering, eenvoudige wieldoppe en basiese binne-afwerking wat ook nie sakke aan die deure gehad het nie. Pryse was DM 16.750, 18.500 en 20.500, met 'n ruwe verkoopsverhouding van 1:2:1.

Al die modelle het die 2195 cc M127 inlynsessilinderenjins gedeel, oorgedra uit die vorige generasie, wat 71 kW lewer teen 4&nbsp;800 opm en in staat was om die swaar motor tot 160 km/h (155 indien dit met 'n opsionele outomatiese ratkas toegerus is) te versnel. Die 220Sb het dubbelkeel-vergassers wat 82 kW gelewer het teen 5&nbsp;000 opm, wat die topsnelheid tot 165 km/h en 0-100 km/h versnelling tot 15 sekondes verbeter het.

Die top-van-die-reeks 220SEb was met Bosch-brandstofinspuiting toegerus, wat 89 kW teen 4&nbsp;800 opm lewer, met 'n topsnelheid van 172 km/h en 'n 0-100 km/h tyd van 14 sekondes.

## Galery 

Lêer:P060_Mercedes-Benz_220_W111.jpg|Mercedes-Benz 220b
Lêer:Mercedes-Benz_220S_(W_111)_01.JPG|Mercedes-Benz 220Sb
Lêer:Mercedes_W111_220SB_rear_MTP07.jpg|Mercedes-Benz 220Sb
Lêer:Mercedes-Benz_280_SE_coupe_--_03-14-2012.JPG|Mercedes-Benz 280SE koepee (VSA)
Lêer:MERCEDES-BENZ_280_SE-tył-sł.jpg|Mercedes-Benz 280SE koepee
Lêer:3-4_dalas_12_pie_zoga.JPG|Aangesien die W108 en W109 slegs as vierdeurmodelle beskikbaar was, word daar gereeld foute met 2-deur W111 en W112-coupés en cabriolets soos hierdie 1969 280SE gemaak.

## Verwysings
Kinkelspinnekopbos

Die **kinkelspinnekopbos** (*Serruria decipiens*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap, waar dit slegs voorkom op die Sandveld, Hopefield, die Kaapse Vlakte, Piketberg en Olifantsrivierberge. Die struik is rond en word 1.0&nbsp;m hoog en dra blomme van Julie tot Oktober.

Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van insekte. Die plant groei in sandgrond op hoogtes van 0-250&nbsp;m.

In Engels staan dit as die *Sandveld Spiderhead* bekend.

## Galery 

Serruria decipiens 50D 1278.jpg
Serruria decipiens 1DS-II 3-6644.jpg
Serruria decipiens 1DS-II 3-6645.jpg

## Bronnelys 
* REDLIST Sanbi
* PlantZAfrica
* Biodiversityexplorer
* Protea Atlas
* Plants of the World Online
Umbabat-natuurreservaat

[regs|duimnael|'n Familie [gebande muishonde in 'n kampterrein by Umbabat]]
**Umbabat-natuurreservaat** is aan die oewer van die Nhlaralumi-rivier in die Bosbokrand-munisipaliteit, aangrensend tot die Krugerwildtuin geleë. Die dele van Umbabat wat as natuurreservate verklaar is, word bestuur volgens die Wet op Beskermde Gebiede nr. 57 van 2003. 

Behalwe vir die Krugerwildtuin, grens Umbabat ook aan die Timbavati- en Klaserie-wildreservate, en almal het hul gedeelde heinings in 1988 verwyder. Verskeie kleiner natuurreservate vorm die Umbabat, en in samewerking met die reservate wat die reservate Timbavati, Klaserie en Balule uitmaak, vorm hulle saam die *Associated Private Nature Reserves*, wat gesamentlik 180 000 ha grond, sonder interne heinings, besit. 

## Verwysings 
## Eksterne skakels
Venetia Limpopo-natuurreservaat

Die **Venetia Limpopo-natuurreservaat** is in die verrenoorde van Suid-Afrika geleë en word deur die De Beers diamandmynmaatskappy besit. Die Venetia-diamantmyn self is binne die reservaat se gebied. 

Die reservaat is ongeveer 33 000 ha in grootte, en word gekenmerk deur dominante mopanie (*Colophospermum mopane*)-veld. Alhoewel dit pragtige natuurskoon bevat, is die klimaat in die omgewing baie warm – die somertemperatuur styg gereeld verby die 40°C-punt. 

Die reservaat is die tuiste van drie van die Groot vyf (leeus, olifante en luiperds – maar nie renosters en buffels nie). Daar was 'n bevolking van wildehonde in die park wat deel was van 'n navorsingsprojek van die *Carnivore Conservation Group*, 'n tak van die Bedreigde Natuurlewetrust. 

Een van Suid-Afrika se nuutste nasionale parke, die Mapungubwe Nasionale Park, is letterlik net oorkant die pad geleë.
Kreupelboom

Die **kreupelboom** (*Mimetes hirtus*) is 'n blomdraende struik wat tot die genus *Mimetes* behoort en deel van die fynbos vorm. Die spesie is endemies aan die Wes-Kaap, waar dit voorkom op die Kaapse Skiereiland en van Bettiesbaai tot by Elim. Die struik is regop en word 2.5&nbsp;m hoog en dra blomme van Mei tot November.

Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van voëls. Die plant groei in sanderige moerasse en op die rante van vleie op hoogtes van 0-400&nbsp;m.

In Engels staan dit as die *Marsh Pagoda* bekend.

## Galery 

Marsh Pagoda (Mimetes hirtus) (45391864895).jpg
Mimetes hirtus 1DS-II 1-C5141.jpg
Mimetes hirtus.jpg
Ciudad del Cabo, Kirstenbosch NBG 12.jpg
Mimetes hirtus 5Dsr 8274.jpg
Mimetes hirtus 0472.jpg

## Bronnelys 
* REDLIST Sanbi
* PlantZAfrica
* Protea Atlas
* Biodiversityexplorer
*Plants of the World Online
Natura Siberica

**Natura Siberica** is 'n Russiese handelsmerk en vervaardiger van organiese kosmetiek en skoonheidsmiddels met unieke bestanddele wat uit wilde Siberiese kruie en plante geëkstraheer word. Die onderneming, wat in 2007 deur die Russiese sakeman Andrei Troebnikof gestig is en sy produkte onder meer deur sy eie winkelketting bemark, het sy hoofkwartier in Moskou. Sy vlagskipwinkel is eweneens in die Russiese hoofstad se hoofwinkelstraat Twerskaja geleë. 

Op buitelandse markte word Natura Siberica se kosmetiekprodukte dikwels in samewerking met plaaslike ondernemings bemark; so is daar 'n samewerking begin met die Duitse kosmetiekwinkelketting *dm* wat Natura Siberica-produkte aanlyn en in sy winkels verkoop. Die onderneming het ook tot die Suid-Afrikaanse mark toegetree, met Pick'n'Pay as een van sy plaaslike vennote.

Natura Siberica bemark sy produkte met reekse vir vroue en mans, wat ook tandpasta met minerale uit Kamtsjatka insluit, wêreldwyd. Die onderneming het die grootste organiese boerdery in Chakassië, Siberië langs die oewer van die Jenisei in besit wat volgens die Europese Unie se biostandaard-verordening EU 834/2007 gesertifiseer is en waar 'n tiental skaars Siberiese plante op 33 hektaar verbou word, met bykomende organiese boerderye op die Kamtsjatka-skiereiland, op die eiland Sachalin en op die eiland Koenasjir in die See van Ochotsk, sowel as produksie-aanlegte in Skotland (waar Skotse distels in die Alladale-natuurbewaringsgebied in samewerking met Natura Siberica geoes en met Siberiese plant- en kruie-ekstrakte vermeng word), Estland en Roemenië. Natura Siberica beskik daarnaas oor sy eie trop jakke wat jakmelk oplewer - een van die inheemse bestanddele vir die onderneming se kosmetiekprodukte.

Siberiese kruie en plante is al eeue lank deur inheemses vir geneeskundige doelwitte en as skoonheidsmiddels gebruik en was ook gewild by lede van die Tsarefamilie. Moderne navorsing is gedurende die 1940's deur die Russiese plantkundiges Lazaref en Brechram gedoen wat meer as 4&nbsp;000 Siberiese kruie en plante ondersoek het. Twaalf van hulle is as besondere adaptogene geïdentifiseer - plantspesies wat die uiterste klimaattoestande van die Ystydperk oorleef en perfek by die uitdagings van Siberië se klimaat aangepas het. Hul terapeutiese gebruik kan die verouderingsproses van die vel vertraag.

## Verwysings 
## Eksterne skakels 
;Kaart
----
* *Kruiespesies in die Russiese Federasie wat deur Natura Siberica wild in hul natuurlike habitat geoes word*
Slankevlambos

Die **slankevlambos** (*Mimetes pauciflorus*) is 'n blomdraende struik wat tot die genus *Mimetes* behoort en deel van die fynbos vorm. Die spesie is endemies aan die Wes-Kaap en Oos-Kaap, waar dit voorkom in die Outeniekwaberge en Tsitsikammaberge. Die struik is 'n lank en regop en word 4&nbsp;m hoog. Die struik dra blomme van Augustus tot November, maar hoofsaaklik in September.

'n Brand vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van voëls. Die plant groei op bergagtige, suidelike hellings op hoogtes van 450-1 400&nbsp;m.

In Engels staan dit as die *Three-flowered Pagoda* bekend.

## Galery 

Mimetes pauciflorus vBerkel 2.jpg
Mimetes pauciflorus vBerkel 3.jpg
Mimetes pauciflorus vBerkel 4.jpg

## Bronnelys 
* REDLIST Sanbi
* Protea Atlas
* Biodiversityexplorer
* Plants of the World Online
Oktoberrewolusie-eiland

**Oktoberrewolusie-eiland** (Russies: Остров Октябрьской Революции), die wêreld se 59ste grootste eiland en die vyfde grootste eiland van Rusland na Sachalin, Sewerni-eiland, Joezjni-eiland en Kotelni-eiland, beslaan 'n oppervlakte van 14&nbsp;170&nbsp;km². Die eiland is in die noorde van Rusland in die Arktiese Oseaan geleë en behoort administratief aan die Krasnojarsk-krai van die Siberiese Federale Distrik. Oktoberrewolusie-eiland grens in die weste aan die Karasee en in die ooste aan die Laptefsee. Oktoberrewolusie-eiland is die grootste eiland van Sewernaja Zemlja en lê in die middel van dié eilandgroep, met Komsomoletseiland teen noorde en Bolsjewik-eiland teen suide. Verder suid is die Siberiese vasteland geleë. Oktoberrewolusie-eiland is onbewoon en amper half met ys bedek; die res word deur toendra oorheers.

[duimnael|links|Die [Vlag van Rusland|Russiese vlag word in 1913 op die eiland gehys]]
Die eiland is in 1913 deur Boris Wilkizki ontdek en Swjataja Alexandra (Russies: Святая Александра; letterlik: "Sint Aleksandra"), na 'n heilige van die Russies-Ortodokse Kerk, genoem. In 1926 is dit egter, op besluit van die Kommunistiese Party van die Sowjetunie (KPSU), na die Oktoberrewolusie van 1917 genoem. In 2007 het 'n poging om weer na die ou naam terug te keer by die plaaslike parlement van die Krasnojarsk-krai misluk.

## Verwysings 
## Eksterne skakels
Kodiakeiland

**Kodiakeiland** (Engels: *Kodiak Island*), die wêreld se 79ste grootste eiland en die tweede grootste eiland van die Verenigde State na Hawaii, beslaan 'n oppervlakte van 9&nbsp;311,24&nbsp;km². Die eiland is langs die suidkus van die Amerikaanse deelstaat Alaska in die Golf van Alaska van die noordelike Stille Oseaan geleë. Dit lê sowat 400&nbsp;km suidwes van Anchorage, Alaska se hoofstad.

duimnael|links|Die aankoms van Grigori Sjelichof op Kodiakeiland
duimnael|links|'n Uitsig oor Kodiak, die grootste stad op Kodiakeiland, vanaf die Pillarberge
Die grootste nedersetting van Kodiakeiland is Kodiak langs die ooskus, waar amper die helfte van die bevolking bly. In die suidweste van die eiland beslaan die *Kodiak National Wildlife Refuge* amper twee derdes van die eiland.

Kodiakeiland was die eerste plek waar die Russiese kolonisasie van Alaska begin het. In 1741 het Vitus Bering se ekspedisie onder andere verby Kodiakeiland gevaar. Op die eiland is die Ortodokse Teologiese seminaar Sint Herman geleë, waar jong priesters van die Ortodokse Kerk in Amerika opleiding ontvang.

Kodiakeiland vorm die habitat van die Kodiakbeer, wat na die eiland genoem is. Op Kodiakeiland is 'n lanseersentrum vir ruimtetoerisme, die *Pacific Spaceport Complex – Alaska*, geleë.

## Eksterne skakels 
*
Adjudant (amp)

regs|duimnael|150px|Generaal Karel van der Heijden was adjudant van die koning van Nederland.
'n **Adjudant**, of **Aide-de-camp** in sommige lande, is 'n persoonlike assistent van 'n hooggeplaaste persoon, deurgaans van 'n hoë militêre bevelhebber, 'n bewindsman, 'n hoëpriester of 'n staatshoof. Die woord kom van die Latynse woord *adiuvare* of *adjuvare*, *hulp*. In Latyn is die woord vir *adjudant* **adiutor**. 

Militêre adjudante maak deel uit van die militêre huis van die koning van Nederland. 'n Adjudant, altyd 'n offisier of 'n onderoffisier, dra dikwels kenmerkende versiersels op hul uniform om hul as sodanig te herken. Die (Nederlandse) adjudante dra 'n goue nestel, altyd aan die regterkant, en as sodanig maak dit die persoon dadelik herkenbaar. Diegene wat die rang van Adjudant dra, het 'n goue punt in hul uniform. Daar word ook onderskeid getref tussen 'n *veld-adjudant* (Frans: *aide de camp*, Engels: *aide-de-camp*) vir 'n adjudant in die leër, en 'n *vleuel-adjudant*, 'n adjudant wat 'n monarg bystaan en lid is van die hofhouding.
The House on Mosfilmovskaya

220px
**The House on MosfilmovskayaДом на Мосфильмовской**

----

**Verdiepings**
51 + 34 (bogronds) +
3 (ondergronds)

----

**Opgerig**
2006−2012

----

**Argitekte**
Sergey Skuratov Architects

----

**Hoofkontrakteur**

Svargo-groep, Moskou

----

**Strukturele ingenieur**

Ivan Shipetin

----

**Meganiese en elektriese ingenieurswese en sanitasie**

Alexander Kolubkov
---- 

**Opdraggewer en eienaar**

VneshTorgBank

----

**Straatadres**

Piriëwastraat 2
Moskou 119285

----

***The House on Mosfilmovskaya*** (amptelike Engelse benaming; Russies: Дом на Мосфильмовской) is 'n wolkekrabber vir gemengde gebruik, bestaande uit twee torings, wat in Moskou se Mosfilmofskajastraat, naby die befaamde naamgewende Mosfilm-rolprentateljee en die Mossiesheuwels, opgerig is. Met 51 verdiepings (waarvan 46 met woonruimte) en 'n hoogte van 213 meter (Toring A) is dit een van die twintig hoogste geboue in die Russiese Federasie. Opvallende kenmerke is sy sigbetonstutte, die brandwerende *Alpolic*-aluminium-paneelstelsel van sy fasade met agt kleurskakerings wat uit Japan ingevoer is, en die spierwit Carrara-marmervoorkoms van die boonste verdiepings.

Die twee torings van die kompleks word deur twee parallele eenhede met agt verdiepings elk met mekaar verbind, met 'n gemeenskaplike atrium wat op natuurlike sonlig vir beligting steun. Die twee torings rus op drie ondergrondse verdiepings as basis met parkeerruimtes, winkelgeriewe, sportgeriewe en kantooreenhede. Daar is altesaam 556 woonstelle in die twee torings.

In 2010 het die projek opslae gemaak nadat die destydse Moskouse burgemeester Joeri Loezjkof beswaar teen die gebou se hoogte aangeteken en die verwydering van die twee boonste verdiepings geëis het. Volgens amptelike verklarings sou die boupermit geen voorsiening daarvoor gemaak het nie - 'n bewering wat die argitek Sergey Skuratov ontken het. Volgens hom het die twee verdiepings die son weerkaats en Loezjkof op sy gholfbaan belemmer. Hy is per presidensiële dekreet uit sy amp verwyder voordat die saak beslis kon word, en die projekbestuurders het voortgegaan met die boubedrywighede soos beplan.

## Verwysings 
## Eksterne skakels 
* *Skyscrapers.com: House on Mosfilomvskaya*
Papyrus Oxyrhynchus 5101

duimnael|Papyrus Oxyrhynchus 5101
**Papyrus Oxyrhynchus 5101**, (P.Oxy.LXXVII 5101; LDAB 140272; Rahlfs 2227) bevat fragmente van 'n manuskrip in Koine Grieks van die Septuagint (LXX), geskryf in pap vorm in rolvorm. Dit is palaeografies gedateer dat dit tussen 50 en 150 C.E geskryf is.

Die fragmente bevat Psalms 26:9-14; 44:4-8; 47:13-15; 48:6-21; 49:2-16; 63:6-64:5 volgens die nommer van die Septuagint. 'Dit is waarskynlik die vroegste eksemplaar van die Septuagint-psalms.' Die teks is geskryf deur 'n onervare skrywer in karakters met 'n onskatbare skrif. Fragmente van ses kolomme word bewaar.

Die manuskrip bevat die tetragrammaton om die Goddelike Naam van God (YHWH) voor te stel, geskryf in paleo-Hebreeuse skrif.

Teks volgens A. R. Meyer:

Psalms 26:14

[και εψευσατο] η α[δικια ε]αυτη
[πιστευω του ι]διν τα αγαθα
[εν γη ζωντων υπο]μενοντων τον [יה]הו
[ανδριζου και κρ]αταιουσθω η καρδια σ[ου]
[και υπομεινο]ν τ[ον] יהוה 

Psalms 64:2

[.]. [ ] εις το τελψαλμος τω Δαυειδ [
[σοι πρ]επει יהוה υμνος εν Σειων [
[και σοι] αποδοθησεται ευχη [
[εισακο]υσον προσευχης: προς σε π[ασα 

## Verwysings 
## Bibliografie 
* 
* 
*
Papyrus Fouad 266

duimnael|Fouad Inv.266, wat die naam van God in die Hebreeuse taal יהוה bevat. Fragment van Deuteronomium 31:28 - 32: 7
**Papyrus Fouad 266** (LXXP. Fouad Inv. 266; Rahlfs 847, 848 en 940; TM nr: 62290; LDAB id: 3451: VH: 0056) is 'n eksemplaar van die Pentateug in die Griekse weergawe van die Hebreeuse Bybel, bekend as die Septuagint. Dit is 'n papyrusmanuskrip in boekvorm. Die manuskrip is paleeografies toegewys aan die 1ste eeu vC (50 vC). Die manuskrip het in 'n fragmentariese toestand oorleef. Die bespreking van hierdie manuskrip bevraagteken of dit 'n latere herhaling van die standaard Septuagint-teks is of nie.

Hierdie manuskrip het die Hebreeuse Tetragrammaton in Aramese "vierkantige" of Ashuri-skrif op volgende plekke De 18:5, 5, 7, 15, 16; 19:8, 14; 20:4, 13, 18; 21:1, 8; 23:5; 24:4, 9; 25:15, 16; De 26:2, 7, 8, 14; 27:2, 3, 7, 10, 15; 28:1, 1, 7, 8, 9, 13, 61, 62, 64, 65; 29:4, 10, 20, 29; 30:9, 20; 31:3, 26, 27, 29; 32:3, 6, 19.

## Verwysings
Michelle Creber

**Michelle Nicole Creber** (gebore 7 September 1999) is 'n Kanadese akteur en vervaardiger.

## Eksterne skakels
*
Rooistompie

Die **rooistompie** (*Mimetes cucullatus*) is 'n blomdraende struik wat tot die genus *Mimetes* behoort en deel van die fynbos vorm. Die spesie is endemies aan die Wes-Kaap en die Oos-Kaap en kom voor vanaf Citrusdal, die Kouebokkeveldberge tot Kogelberg, Kaapse Skiereiland, deur die Elimvlakte, Potberg, Caledon, Swartberg, Riviersonderendberge, oostelike Langeberg, Outeniekwaberge tot by die Kougaberge en Rooiberg. Dit is die mees verspreide van al die stompies. Die struik het multistamme en word 2&nbsp;m hoog. Die struik blom regdeur die jaar met die hoogtepunt van Augustus tot Maart. 

Die plant spruit weer uit na 'n brand. Twee tot ses maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van voëls. Die plant groei in sanderige grond op hoogtes van 0-1 200&nbsp;m.

In Engels staan dit as die *Common Pagoda* bekend.

## Galery 

Mimetes cucullatus (scene) (5210834019).jpg
Mimetes cucullatus - Rooistompie - Cape 1.jpg
Mimetes cucullatus (8282266672).jpg
Common Pagoda Bush (Mimetes cucullatus) (32831904811).jpg
Mimetes cucullata, South Africa.jpg

## Bronnelys 
* REDLIST Sanbi
* Biodiversityexplorer
* PlantZAfrica
* Protea Atlas
* Plants of the World Online
Hottentotstompie

Die **hottentotstompie** (*Mimetes hottentoticus*) is 'n blomdraende struik wat tot die genus *Mimetes* behoort en deel van die fynbos vorm. Die spesie is endemies aan die Wes-Kaap en kom slegs by die piek van Kogelberg voor. Die struik is regop en word 3&nbsp;m hoog en dra blomme van Januarie tot Mei met die hoogtepunt in Februarie.

Vuur vernietig die plant maar die sade oorleef. Twee tot ses maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van voëls. Die plant groei op die boonste gedeelte van hellings in veenagtige grond op hoogtes van 1 000- 1260&nbsp;m. Hierdie plant is eers in 1922 ontdek.

In Engels staan dit as die *Matchstick Pagoda* bekend.

## Galery 

Mimetes hottentoticus 1DS-II 1-C4942.jpg
Mimetes hottentoticus 1DS-II 1-C5201.jpg
Mimetes hottentoticus 1DS-II 1-C5201.jpg
Mimetes hottentoticus (5280931194).jpg
Mimetes hottentoticus 1DS-II 1-C4939.jpg

## Bronnelys 
* REDLIST Sanbi
* Biodiversityexplorer
* PlantZAfrica
* Protea Atlas
* Plants of the World Online
Peterhof (paleis)

duimnael|300px|Die Groot Paleis van Peterhof
**Peterhof** (Russies: Петергоф *Petergof*) is 'n paleiskompleks wat in die gelyknamige voorstad van Sint Petersburg aan die Golf van Finland se Newabaai geleë is. Die kompleks is deur tsaar Pieter I in 1723 begin en deur sy opvolgers uitgebrei. Die kompleks, waarna dikwels verwys word as die Russiese Versailles (alhoewel die argitektoniese uitleg weens die ligging aan die kus merkbaar van die Franse paleiskompleks verskil) het sedert 1991 saam met die historiese middestad van Sint Petersburg die status van Unesco-wêrelderfenisterrein. Sedert 2008 word dit ook gelys as een van die Sewe Wonders van Rusland.
duimnael|links|Die Groot Paleis met die seekanaal wat die Laer Tuin in twee verdeel. Aan weerskante van die kanaal - een van die grootste waterkunswerke van die Baroktydperk - is twintig fonteine opgerig
Die Peterhof-kompleks met sy dertigtal geboue en tuine is net een in 'n hele reeks park-en-paleiskomplekse wat Rusland se vorige hoofstad omring soos pêrels in 'n snoer en waarvan elkeen die estetiek en smaak van verskillende styltydperke weerspieël - met al die wysigings wat in die loop van tyd daaraan aangebring is. En alhoewel die meeste van die paleise deur verskeie heersers bewoon is, word hulle nogtans meestal met een of ander heerser verbind.
So was Peterhof die gunstelingpaleis en somerresidensie van tsaar Pieter I wat ook sy naamgewer geword het. 

Die kompleks is deur Pieter en sy opvolgers in 'n unieke 18de tot 19de eeuse argitektoniese paleis-en-tuinkompleks met 'n oppervlakte van meer as 1&nbsp;000 hektaar uitgebou. Sy dertigtal paleisgeboue en pawiljoene is met meer as honderd beeldhouwerke versier.

Water is die allesoorheersende element van Peterhof - en hierin verskil die Russiese kompleks heeltemal van Versailles waar waterfonteine 'n suiwer dekoratiewe funksie vervul het. Peterhof versinnebeeld die selfbeeld van tsaar Pieter die Grote as die heerser oor die see met kaskades en fonteine - en selfs 'n kanaal waarin die waterstroom van die kaskades benede die Groot Paleis uitmond. Die kanaal verbind die Groot Paleis met die Oossee en het vir tsaar Pieter I, wat dikwels per skip vanuit Sint Petersburg na Peterhof gereis het, die glansvolle toegangspoort tot sy somerresidensie gevorm.

Gedurende die Tweede Wêreldoorlog het die Duitse besetters verwoesting gesaai in die kompleks en talle van sy kunswerke geplunder. Sommige, soos die befaamde Neptunus-fontein, is ná die oorlog teruggegee, ander het spoorloos verdwyn. Die herstelwerk duur steeds voort.

## Verwysings 
## Eksterne skakels 
;Amptelike webtuiste
----
*  *Peterhof State Museum Reserve*
;Media
----
* *Vimeo.com: Peterhof*
Pragstompie

Die **pragstompie** (*Mimetes splendidus*) is 'n blomdraende struik wat tot die genus *Mimetes* behoort en deel van die fynbos vorm. Die spesie is endemies aan die Wes-Kaap en Oos-Kaap, waar dit voorkom in die westelike Langeberg, Outeniekwaberge en Tsitsikammaberge. Die struik is 'n lank en regop en word 2.5&nbsp;m hoog. Die struik dra blomme van Mei tot Julie.

Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van voëls. Die plant groei op klam, suidelike hellings op hoogtes van 600-1 200&nbsp;m.

In Engels staan dit as die *Splendid Pagoda* bekend.

## Galery 

Mimetes splendidus 1DS-II 1-8143.jpg
Mimetes splendidus 1DS-II 1-8144.jpg
Mimetes splendidus 5Dsr 8413.jpg
Mimetes splendidus 5Dsr 8414.jpg

## Bronnelys 
* REDLIST Sanbi
* Biodiversityexplorer
* PlantZAfrica
* Protea Atlas
* Plants of the World Online
Kogelbergvaalstompie

Die **Kogelbergvaalstompie** (*Mimetes arboreus*) is 'n blomdraende struik wat tot die genus *Mimetes* behoort en deel van die fynbos vorm. Die spesie is endemies aan die Wes-Kaap en kom slegs op die Kogelberg voor. Die struik is groot en word 2 tot 6&nbsp;m hoog.

In Engels staan dit as die *Kogelberg Pagoda* bekend. Die boom se FSA-nommer is 72.1.

## Galery 

Mimetes arboreus 5Dsr 8421.jpg
Mimetes arboreus 5Dsr 8422.jpg
Mimetes arboreus Nick Helme 1.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online
Bredasdorpstompie

Die **Bredasdorpstompie** (*Mimetes saxatilis*) is 'n blomdraende struik wat tot die genus *Mimetes* behoort en deel van die fynbos vorm. Die spesie is endemies aan die Wes-Kaap en kom slegs voor naby Bredasdorp vanaf Pearly Beach tot by Struisbaai. Die struik is regop en word 2.25&nbsp;m hoog en dra blomme van Julie tot Desember. Dis 'n tipiese kalksteenfynbosspesie wat kommersieel geoes word.

In Engels staan dit as die *Limestone Pagoda* bekend.

## Galery 

Mimetes saxatilis Rebelo 1.jpg
Mimetes saxatilis 5Dsr 8411.jpg
Mimetes saxatilis Rebelo 4.jpg
Mimetes saxatilis Rebelo 7.jpg
Mimetes saxatilis Rebelo 2.jpg
Mimetes saxatilis Rebelo 3.jpg

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online

## Verwysings
Pekan

**Pekan** is 'n stad en munisipaliteit (*majlis daerah; distriksraad*) in die Maleisiese deelstaat Pahang. Pekan het 27&nbsp;657 stadsinwoners en is die hoofstad van die distrik (103&nbsp;839 inwoners) met dieselfde naam.

Die vorige Mercedes-Benz S-klas is hier gebou tot in Junie 2013.
duimnael|300px|Monument van die Royal Pahang-poloklub

## Verwysings
Toluca

**Toluca de Lerdo** (Nahuatl: *Tollocan*, Otomí: *Nzehni*) is die hoofstad van die Mexikaanse deelstaat Mexiko. Toluca het 819&nbsp;561 inwoners (sensus 2010), maar die agglomerasie het meer as twee miljoen inwoners. Dit is ook die hoofstad van die Toluca munisipaliteit. 

## Stadsbeeld 
Met 'n hoogte van 2&nbsp;680 meter is dit een van die hoogste stede in Sentraal-Amerika. Weens die hoë hoogte het Toluca 'n relatiewe koue klimaat. Die stad is geleë in die Vallei van Toluca aan die Río Lerma, aan die voet van die vulkaan Nevado de Toluca. 

Toluca is 'n belangrike nywerheidsentrum, veral die motorbedryf is belangrik, met agentskappe of fabrieke van Daimler AG, Nissan, General Motors, BMW en Mitsubishi. Die voedsel-, farmaseutiese en chemiese nywerhede is ook belangrik vir die plaaslike ekonomie.